  Майя Бывальцева Вуись шутэтскон нуналъёсы Удмуртиын куазь та вакытлы эсэпъёслэсь салкымгес возиськоз. Со сярысь улосвыл Гидрометцентрлэн пресс-службаез ивортӥз. Кӧснуналэ, 2-тӥ коньывуонэ, элькунын кӧня ке зороз. Уйин +2…+7, нуназе +7…+12 градус луоз. 3-тӥ коньывуонысен Удмуртиысь куазь вылын антициклонлэн кужымез шӧдӥськоз, шӧдскымон зор-кот усьыны кулэ ӧвӧл. Вуоно арнялэн шорозяз уйёсы температура -3…+3 градус, нуназе +7…+12 котырын возиськоз. Уйин но ӵукна куд-ог интыосын бус луыны быгатоз Нырысь-валысь чакланъёсъя, вуоно арня шорын зорыны кулэ ӧвӧл, температура кӧня ке ӝутскоз.  Тегъёс: Ижкар Гидрометцентр Удмуртия куазь сӥзьыл  